A blue dragon with text

Description automatically generated **Cyngor Sir Caerfyrddin**

**Hysbysiad o Adran 25 Adolygiad Cymunedol**

Hysbysir drwy hyn yn unol ag Adran 25 Deddf Llywodraeth Leol (Democratiaeth) (Cymru) 2013 (y Ddeddf), y bydd Cyngor Sir Caerfyrddin (y Cyngor) yn cynnal adolygiad o'r ffiniau cymunedol rhwng Cyngor Cymuned Llanboidy a Chyngor Cymuned Hendy-gwyn ar Daf, yn benodol lle mae’r ffiniau cymunedol yn cyfarfod ar bwynt yn y cae sy'n gartref i adfeilion Abaty Hendy-gwyn ar Daf.

Gellir gweld y trefniadau presennol ar wefan y Cyngor: [Etholiadau a Phleidleisio (llyw.cymru)](https://www.sirgar.llyw.cymru/cartref/cyngor-a-democratiaeth/etholiadau-a-phleidleisio/) ynghyd â'r Cylch Gorchwyl neu gellir eu harchwilio yn: Y Gwasanaethau Etholiadol, Adeilad 4, Parc Myrddin, Waun Dew, Caerfyrddin, SA31 1HQ.

Gall etholwyr o fewn ardal y Cyngor neu o fewn un o etholaethau Seneddol y DU gyflwyno sylwadau i'r ymgynghoriad cychwynnol. Mae'r ymgynghoriad hwn yn agor ddydd Llun 16 Rhagfyr ac yn dod i ben ddydd Llun 27 Ionawr 2025. Yn dilyn hyn, bydd yr holl sylwadau'n cael eu hystyried a byddant yn helpu i lunio'r cynigion Drafft ac ar ôl hynny bydd cyfnod ymgynghori pellach o 6 wythnos. Unwaith eto, bydd yr holl sylwadau'n cael eu hystyried a byddant yn helpu i lunio'r cynigion terfynol.

Gellir cyflwyno sylwadau a safbwyntiau fel a ganlyn:

|  |  |
| --- | --- |
| **Drwy'r Post** | Y Gwasanaethau Etholiadol, Adeilad 4, Parc Myrddin, Waun Dew, Caerfyrddin, SA31 1HQ |
| **Dros e-bost** | GwasanaethauEtholiadol@sirgar.gov.uk |

**Rhaid cyflwyno'r holl sylwadau i'r ymgynghoriad cychwynnol rhwng 16 Rhagfyr 2024 a 27 Ionawr 2025 fan bellaf**

**Rhaid cyflwyno’r holl sylwadau i'r ymgynghoriad drafft rhwng 14 Ebrill 2025 a 26 Mai 2025 fan bellaf**